„În după amiaza zilei de vineri, 11 octombrie 2019, Judecătoria Chișinău, sediul Ciocana a admis demersul procurorilor cu aplicarea măsurii preventive -arest preventiv pentru un termen de 30 zile și au emis mandat de arest în privința cet. Vladimir Plahotniuc”, scrie Procuratura Anticorupție.

Amintim că cet. Vladimir Plahotniuc are calitate de învinuit în săvârșirea infracțiunii prevăzute de art.243 alin. (3) lit.b) din Codul Penal al Republicii Moldova - spălarea banilor, săvârșită în proporții deosebit de mari.

Vlad Plahotniuc este cercetat în două cauze penale, pe faptul spălării de bani în proporții deosebit de mari. Cauzele penale au fost conexate într-o procedură unică.

Pe cauza penală, o persoană a fost deja plasată sub arest preventiv.